CELEX: 62019TN0386
Language: da
Date: 2019-06-24 00:00:00
Title: Sag T-386/19: Sag anlagt den 24. juni 2019 — CQ mod Revisionsretten

26.8.2019   
            
            
               DA
            
            
               Den Europæiske Unions Tidende
            
            
               C 288/55
            
         
      Sag anlagt den 24. juni 2019 — CQ mod Revisionsretten
      (Sag T-386/19)
      (2019/C 288/68)
      Processprog: fransk
      
         Parter
      
      
         Sagsøger: CQ (ved advokat L. Levi)
      
         Sagsøgt: Den Europæiske Revisionsret
      
         Sagsøgerens påstande
      
      
                  —
               
               
                  Det fastslås, at sagen skal fremmes til realitetsbehandling og at sagsøgeren gives medhold, herunder i ulovlighedsindsigelsen.
               
            
                  —
               
               
                  Følgelig:
                  
                              —
                           
                           
                              annulleres afgørelsen truffet af Revisionsrettens generalsekretær den 11. april 2019, meddelt den 15. april 2019, om kvalificering af et beløb på 153 407,58 EUR som en fejlagtig udbetaling og om at iværksætte inddrivelse af dette beløb på 153 407,58 EUR (med tillæg af renter på 3,5% at regne fra den 31. maj 2019)
                           
                        
                              —
                           
                           
                              om fornødent annulleres de to afgørelser af 4. og 7. juni 2019 fra Den Europæiske Revisionsrets regnskabsfører
                           
                        
                              —
                           
                           
                              tilpligtes sagsøgte følgelig at tilbagebetale et beløb på 153 495,84 EUR [153 407,58 EUR (hovedstol) med tillæg af morarenter på 88,26 EUR, som er pålagt sagsøgeren] med tillæg af morarenter på 3,5% indtil fuld betaling sker
                           
                        
                              —
                           
                           
                              tilpligtes sagsøgte at erstatte det lidte ikke-økonomiske tab
                           
                        
                              —
                           
                           
                              Den Europæiske Revisionsret tilpligtes at betale sagsomkostningerne.
                           
                        
            
         Søgsmålsgrunde og væsentligste argumenter
      
      Til støtte for søgsmålet har sagsøgeren anført seks anbringender.
      
                  1.
               
               
                  Første anbringende om, at Det Europæiske Kontor for Bekæmpelse af Svigs (OLAF) undersøgelse og kontorets endelige rapport er ulovlig.
               
            
                  2.
               
               
                  Andet anbringende om, for det første, at sagsøgte ikke har udøvet sin skønsbeføjelse, navnlig som anvisningsberettiget myndighed, for det andet, at sagsøgte har tilsidesat sin pligt til at bevise den beskyldning, der er rejst mod sagsøgeren, og, for det tredje, at sagsøgte har tilsidesat sin begrundelsespligt.
               
            
                  3.
               
               
                  Tredje anbringende om tilsidesættelse af en rimelig frist.
               
            
                  4.
               
               
                  Fjerde anbringende om tilsidesættelse af retssikkerhedsprincippet og af princippet om beskyttelse af den berettigede forventning, samt anlæggelse af åbenbart urigtige skøn.
               
            
                  5.
               
               
                  Femte anbringende om tilsidesættelse af maksimen om, at administrative sager skal afvente udfaldet af straffesager.
               
            
                  6.
               
               
                  Sjette anbringende om tilsidesættelse af artikel 75 i Europa-Parlamentets og Rådets forordning (EU, Euratom) nr. 966/2012 af 25. oktober 2012 om de finansielle regler vedrørende Unionens almindelige budget og om ophævelse af Rådets forordning (EF, Euratom) nr. 1605/2002 (EUT 2012, L 298, s. 1) eller af artikel 94 i Europa-Parlamentets og Rådets forordning (EU, Euratom) nr. 2018/1046 af 18. juli 2018 om de finansielle regler vedrørende Unionens almindelige budget, om ændring af forordning (EU) nr. 1296/2013, (EU) nr. 1301/2013, (EU) nr. 1303/2013, (EU) nr. 1304/2013, (EU) nr. 1309/2013, (EU) nr. 1316/2013, (EU) nr. 223/2014, (EU) nr. 283/2014 og afgørelse nr. 541/2014/EU og om ophævelse af forordning (EU, Euratom) nr. 966/2012 (EUT 2018, L 193, s. 1).